Keskustelu:Suhteellisuusteoria

message: Olen itse hyvin kriittinen suhteellisuusteoriaa tai -teorioita kohtaan, ja mielestäni artikkelissa ei tulisi antaa sellaista kuvaa, että kaikki uskoisivat Einsteinin ajatuksiin kritiikittömästi aivan kuin Einstein olisi erehtymätön ja ei voisi olla ollut väärässä. Artikkelissa tulisi mielestäni noudattaa suurta varovaisuutta sen suhteen mitä voidaan sanoa todeksi, koska monet suhteellisuusteorioihin kuuluvat asiat ovat vaikeasti todettavissa tai vain abstrakteja konsepteja.
Erityinen suhteellisuusteoria on yksi tarkimmin verifioiduista fysiikan teorioista.
Artikkelissa tai teoriaa erikseen käsittelevässä artikkelissa voitaisiin tuoda esille kuinka teoriaa on verifioitu, ja kuinka varmasti sen voidaan sanoa olevan tosi.
Yleinen suhteellisuusteoria on erityisen suhteellisuusteorian laajennus, joka selittää myös painovoiman ja pätee muutoinkin kiihtyvässä liikkeessä. Einstein julkaisi yleisen suhteellisuusteorian 1915. Yleistä suhteellisuusteoriaa, toisin kuin erityistä suhteellisuusteoriaa, ei ole voitu osoittaa todeksi, mikä johtuu siitä, ettei kaikkia sen ennustamia ilmiöitä, kuten gravitaatioaaltoja, ole saatu kokeellisesti varmistettua.
Yleisen suhteellisuusteorian todenmukaisuus on valtava kysymysmerkki, ja siihen voidaan saada vastauksia vasta noin viiden vuoden sisällä kun oletettujen gravitaatioaaltojen mittauksista saadaan tuloksia. Kukaan ei ole kyennyt selittämään gravitaatiota, mutta fysiikan standardimallin Higgsin bosoni ja Higgsin kenttä alkavat antaa jonkinlaista vastausta gravitaation arvoitukseen. --Hartz (keskustelu) 4. joulukuuta 2012 kello 18.17 (EET)
replies: text: Hyvä että Hartz uskalsi vihdoin tulla kaapista ;) Pannaanko samaan kasaan myös evoluutioteoria? Sehän on pelkkä yksi teoria, jota ei kukaan pysty todistamaan, kun ei oltu paikalla. Kenen taskuun tässä oikein pelataan tällaisillta teorioilla? Pitäisikö nämä ehkä poistaa kokonaan, vai miten tulisi reagoida? Hartz? --Käsidesi (keskustelu) 4. joulukuuta 2012 kello 18.38 (EET)
replies: text: :Ei evoluutioteoriassa ole mielestäni mitään epäselvää vaan se on tosi kuin vesi. Einsteinin suhteellisuusteoria (tai kaksi erillistä suhteellisuusteoriaa) sen sijaan ei ole selvä ja ei ole tosi kuin vesi. Siksi aihetta käsitellessä täytyy olla hyvin varovainen sen suhteen mikä on olettamista ja ennustamista ja mikä on totta. Esimerkiksi gravitaatioaallot ovat jotain sellaista mitä yleinen suhteellisuusteoria ennustaa - tällöin ei voida sanoa että gravitaatioaaltoja olisi olemassa. Nyt niitä etsitään, mutta voi hyvin olla että niitä ei ikinä löydy mistään. --Hartz (keskustelu) 4. joulukuuta 2012 kello 18.54 (EET)

text: :Ehkä tässä artikkelissa ja artikkeleissa Suppea suhteellisuusteoria ja Yleinen suhteellisuusteoria tulisi pitäytyä siinä mitä Eintein on itse sanonut, ja tuoda selkeästi esille, että teorioissa on oletuksia, ja että oletukset eivät ole tosia ennen kuin ne todennetaan. Missään tapauksessa lukija ei saa ottaa kaikkea Einsteinin sanomaa kritiikittömästi, vaan Wikipedian täytyy tehdä selväksi, että kyse on teoriasta, suurelta osin varmistamattomasta, ei-kaikenkattavasta ja mahdollisesti väärästä. Artikkeleissa täytyy tuoda esille tämä epätotuuden mahdollisuus, koska se on yksi mahdollisista lopputulemista ja lisäksi jotkin asiat voivat olla sieltä täältä totta ja toiset epätotta. Kesällä 2012 löydetty Higgsin bosoni ja oletettu Higgsin kenttä saattavat romuttaa suhteellisuusteorian (vain oma ennustukseni). --Hartz (keskustelu) 4. joulukuuta 2012 kello 19.05 (EET)

text: :Kuten artikkelissa aiheellisesti todetaankin yleinen suhteellisuusteoria ei ole yhteensopiva kvanttiteorioiden kanssa. Minusta on turha puhua onko tämän tyyppinen fysiikan teoria tosi tai epätosi. Fysiikka ei etsi totuutta vaan pyrkii kuvaamaan luontoa mahdollisimman tarkasti. Suhteellisuusteorian avulla voidaan laskennallisesti mallintaa asioita äärimmäisen tarkasti planeettojen kokoluokassa, mutta atomiytimen kokoluokassa siitä ei ole iloa. Vastaavasti kvanttiteoriat eivät kykene selittämään asioita planeettojen kokoluokassa. --Jussi24 (keskustelu) 18. maaliskuuta 2014 kello 17.33 (EET)
thread_title: Artikkelin ongelmakohtia

message: Gravitaatioaaltoja on sittemmin havaittu ja asiasta julkaistiin ensimmäiset tulokset helmikuussa 2016. Artikkelin tekstiä tarttis päivittää. Poikkeusreitti (keskustelu) 19. syyskuuta 2016 kello 18.08 (EEST)
thread_title: Gravitaatioaallot